CELEX: 32012R0623
Language: hu
Date: 2012-07-11 00:00:00
Title: A Bizottság 623/2012/EU rendelete ( 2012. július 11. ) a szakmai képesítések elismeréséről szóló 2005/36/EK európai parlamenti és tanácsi irányelv II. mellékletének módosításáról  EGT-vonatkozású szöveg

12.7.2012   
            
            
               HU
            
            
               Az Európai Unió Hivatalos Lapja
            
            
               L 180/9
            
         A BIZOTTSÁG 623/2012/EU RENDELETE
   (2012. július 11.)
   a szakmai képesítések elismeréséről szóló 2005/36/EK európai parlamenti és tanácsi irányelv II. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szakmai képesítések elismeréséről szóló, 2005. szeptember 7-i 2005/36/EK európai parlamenti és tanácsi irányelvre (1) és különösen annak 11. cikkének második bekezdésére,
   mivel:
   
               (1)
            
            
               Lengyelország indokolással ellátott kérelmet nyújtott be a 2005/36/EK irányelv II. mellékletének módosítása iránt.
            
         
               (2)
            
            
               Lengyelország kérelmezte, hogy a 2005/36/EK irányelv II. mellékletében korábban meghatározott forgalmi szolgálattevő („dyżurny ruchu”) szakma esetében módosuljon a képzés tartalma. Ezek a képzési programok megfelelnek a 2005/36/EK irányelv 11. cikke c) pontjának ii. alpontjában foglalt feltételeknek, mivel az irányelv 11. cikke c) pontjának i. alpontjában meghatározott képzési szinttel azonos szintű képzést nyújtanak, hasonló szakmai színvonalat biztosítanak és a hallgatókat a feladatok és funkciók hasonló szintjére készítik fel, ahogyan ez az alábbi jogszabályokból is kitűnik: az oktatási rendszer reformjának végrehajtásáról szóló, 1999. január 8-i törvény (A Lengyel Köztársaság Hivatalos Lapja, 1999. 12. sz., 96. tétel); a vasúti közlekedésről szóló, 2003. március 28-i törvény (A Lengyel Köztársaság Hivatalos Lapja, 2003. 86. sz., 789. tétel); az infrastruktúráért felelős miniszter a közvetlenül a vasúti közlekedés működésével és biztonságával összefüggő álláshelyek jegyzékéről, valamint az ezeket az álláshelyeket betöltő és a vasúti járműveket vezető személyek által teljesítendő feltételekről szóló, 2004. augusztus 16-i rendelete (A Lengyel Köztársaság Hivatalos Lapja, 2004. 212. sz., 2152. tétel); az infrastruktúráért felelős miniszter a vasúti közlekedés működésének és jelzésrendszerének általános feltételeiről szóló, 2005. július 18-i rendelete (A Lengyel Köztársaság Hivatalos Lapja, 2005. 172. sz., 1444. tétel).
            
         
               (3)
            
            
               Lengyelország emellett kérvényezte a 2005/36/EK irányelv II. mellékletének kiegészítését a vonatmenedzser („kierownik pociągu”) szakmával. Az e szakma esetében biztosított képzési programok megfelelnek az említett irányelv 11. cikke c) pontjának ii. alpontjában foglalt feltételeknek, mivel az irányelv 11. cikke c) pontjának i. alpontjában meghatározott képzési szinttel azonos szintű képzést nyújtanak, hasonló szakmai színvonalat biztosítanak és a hallgatókat a feladatok és funkciók hasonló szintjére készítik fel, ahogyan ez az alábbi jogszabályokból is kitűnik: az oktatási rendszer reformjának végrehajtásáról szóló, 1999. január 8-i törvény (A Lengyel Köztársaság Hivatalos Lapja, 1999. 12. sz., 96. tétel); a vasúti közlekedésről szóló, 2003. március 28-i törvény (A Lengyel Köztársaság Hivatalos Lapja, 2003. 86. sz., 789. tétel); az infrastruktúráért felelős miniszter a közvetlenül a vasúti közlekedés működésével és biztonságával összefüggő álláshelyek jegyzékéről, valamint az ezeket az álláshelyeket betöltő és a vasúti járműveket vezető személyek által teljesítendő feltételekről szóló, 2004. augusztus 16-i rendelete (A Lengyel Köztársaság Hivatalos Lapja, 2004. 212. sz., 2152. tétel); az infrastruktúráért felelős miniszter a vasúti közlekedés működésének és jelzésrendszerének általános feltételeiről szóló, 2005. július 18-i rendelete (A Lengyel Köztársaság Hivatalos Lapja, 2005. 172. sz., 1444. tétel).
            
         
               (4)
            
            
               Lengyelország emellett kérvényezte a 2005/36/EK irányelv II. mellékletének kiegészítését a belvízi hajózási mérnök („mechanik statkowy żeglugi śródlądowej”) szakmával. Az e szakma esetében biztosított képzési programok megfelelnek az említett irányelv 11. cikke c) pontjának ii. alpontjában foglalt feltételeknek, mivel az irányelv 11. cikke c) pontjának i. alpontjában meghatározott képzési szinttel azonos szintű képzést nyújtanak, hasonló szakmai színvonalat biztosítanak és a hallgatókat a feladatok és funkciók hasonló szintjére készítik fel, ahogyan ez az alábbi jogszabályokból is kitűnik: az oktatási rendszer reformjának végrehajtásáról szóló, 1999. január 8-i törvény (A Lengyel Köztársaság Hivatalos Lapja, 1999. 12. sz., 96. tétel); az infrastruktúráért felelős miniszter a belvízi hajók személyzetének szakmai képesítéséről és összetételéről szóló, 2003. július 23-i rendelete (A Lengyel Köztársaság Hivatalos Lapja, 2003. 50. sz., 427. tétel).
            
         
               (5)
            
            
               A 2005/36/EK irányelvet ezért mindezeknek megfelelően módosítani kell.
            
         
               (6)
            
            
               Az e rendeletben előírt intézkedések összhangban állnak a szakmai képesítések elismerésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 2005/36/EK irányelv II. melléklete e rendelet mellékletének megfelelően módosul.
   2. cikk
   Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 11-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 255., 2005.9.30., 22. o.
   
      MELLÉKLET
      A 2005/36/EK irányelv II. melléklete 4. pontjának „Lengyelországban” címsort követő része a következőképpen módosul:
      
                  1.
               
               
                  A negyedik francia bekezdés helyébe a következő szöveg lép:
                  
                              „—
                           
                           
                              forgalmi szolgálattevő (dyżurny ruchu),
                              a képzés a következőket foglalja magában:
                              
                                          i.
                                       
                                       
                                          egy nyolcéves általános iskolai képzést és egy négyéves, vasútforgalmi középiskolai szakképzést, valamint egy negyvenöt napos forgalmi szolgálattevő képzést, továbbá a minősítő vizsga sikeres letételét; vagy
                                       
                                    
                                          ii.
                                       
                                       
                                          egy nyolcéves általános iskolai képzést és egy ötéves, vasútforgalmi középiskolai szakképzést, valamint egy hatvanhárom napos forgalmi szolgálattevő képzést, továbbá a minősítő vizsga sikeres letételét; vagy
                                       
                                    
                                          iii.
                                       
                                       
                                          egy nyolcéves általános iskolai képzést és egy ötéves, vasútforgalmi középiskolai szakképzést, valamint egy huszonkilenc napos forgalmi szolgálattevő képzést, egy ötnapos, felügyelet alatt végzett próbaidős szakmai gyakorlatot, továbbá a minősítő vizsga sikeres letételét; vagy
                                       
                                    
                                          iv.
                                       
                                       
                                          egy hatéves általános iskolai és egy hároméves alsó középfokú képzést, valamint egy hároméves, vasútforgalmi középiskolai szakképzést, továbbá egy huszonkilenc napos forgalmi szolgálattevő képzést, egy ötnapos, felügyelet alatt végzett próbaidős szakmai gyakorlatot, valamint a minősítő vizsga sikeres letételét.”
                                       
                                    
                        
            
                  2.
               
               
                  A szöveg a következő ötödik és hatodik francia bekezdéssel egészül ki:
                  
                              „—
                           
                           
                              vonatmenedzser (kierownik pociągu),
                              a képzés a következőket foglalja magában:
                              
                                          i.
                                       
                                       
                                          egy nyolcéves általános iskolai képzést és egy ötéves, vasútforgalmi középiskolai szakképzést, valamint egy huszonkét napos vonatmenedzser képzést, egy háromnapos, felügyelet alatt végzett próbaidős szakmai gyakorlatot, valamint a minősítő vizsga sikeres letételét; vagy
                                       
                                    
                                          ii.
                                       
                                       
                                          egy hatéves általános iskolai és egy hároméves alsó középfokú képzést, valamint egy hároméves, vasútforgalmi középiskolai szakképzést, továbbá egy huszonkét napos vonatmenedzser képzést, egy háromnapos, felügyelet alatt végzett próbaidős szakmai gyakorlatot, valamint a minősítő vizsga sikeres letételét.
                                       
                                    
                        
                              —
                           
                           
                              belvízi hajózási mérnök (mechanik statkowy żeglugi śródlądowej),
                              a képzés a következőket foglalja magában:
                              
                                          i.
                                       
                                       
                                          egy nyolcéves általános iskolai képzést és egy ötéves, belvízi hajózási mérnök szakirányú középiskolai szakképzést, továbbá egy huszonnégy hónapos szakmai gyakorlatot, mely egy legalább tizennyolc hónapos, belvízi hajókon, a gépi propulziós berendezések és kiegészítő rendszerek kezelésével töltött gyakorlatból és adott esetben egy hat hónapos, hajógyárban vagy hajójavító műhelyben töltött, a belsőégésű motorok javítását magában foglaló gyakorlatból áll, valamint a minősítő vizsga sikeres letételét; vagy
                                       
                                    
                                          ii.
                                       
                                       
                                          egy nyolcéves általános iskolai képzést és egy hároméves alsó középfokú képzést, valamint egy négyéves, belvízi hajózási mérnök szakirányú középiskolai szakképzést, továbbá egy huszonnégy hónapos szakmai gyakorlatot, mely egy legalább tizennyolc hónapos, belvízi hajókon, a gépi propulziós berendezések és kiegészítő rendszerek kezelésével töltött gyakorlatból és adott esetben egy hat hónapos, hajógyárban vagy hajójavító műhelyben töltött, a belsőégésű motorok javítását magában foglaló gyakorlatból áll, valamint a minősítő vizsga sikeres letételét.”